OpenLLM-France/wikimedia huggingface dataset:
# Franz Volkmar Reinhard

Franz Volkmar Reinhard (12 de març de 1753, Vohenstrauss - 6 de setembre de 1812, Dresden) fou un teòleg alemany protestant. Arribà a ser rector de la Universitat de Wittenberg. Entre d'altres obres, en destaca la Dogmàtica escrita el 1801 i Vida de Jesús del 1781. Pertany a l'època del primer racionalisme alemany, dins del moviment de l'antiga recerca del Jesús històric iniciat per Hermann Samuel Reimarus.

## Referències

* ↑ «Reinhard, Franz Volkmar» (en anglès). Christian Classics Ethereal Library. [Consulta: 1r desembre 2024].
* ↑ «Reinhard, Franz Volkmar». A: Historische Commission bei der königl. Akademie der Wissenschaften (Wikisource) (en alemany). 1.. München/Leipzig: Duncker & Humblot, 1889, p. 32.
* ↑ «Reinhard, Franz Volkmar» (en alemany). Deutsche Biographie. [Consulta: 1r desembre 2024].
# Castellers de Mediona

La colla dels Castellers de Mediona és una colla castellera fundada l'any 2017, a Sant Joan de Mediona, un poble de l'Alt Penedès. Va fer la primera actuació per la Festa Major de Sant Joan de Mediona d'aquell any, en un moment en què la colla encara no formava part de la Coordinadora de Colles Castellers de Catalunya. El 2018 va passar a formar part de la CCCC com a colla en formació i el 2022 va passar a formar-ne part com a membre de ple dret.
La colla dels Castellers de Mediona es va fundar a principis del mes de maig del 2017. Van començar fent tallers amb la gent del poble, fins que es va fer la primera actuació sense camisa a la Festa Major de Sant Joan de Mediona. El dia 17 de maig del 2018, van celebrar la seva primera actuació fora de casa, a Sant Llorenç d'Hortons, amb els Vailets de Gelida. A la diada, van descarrerar el 3 de 6, el seu primer 4 de 6 i 3 de 6 amb l'agulla. El dia 21 de març del 2018, la colla castellera van presentar la seva imatge i la nova camisa que mantenen en l'actualitat. Llueixen una camisa de color blau texà amb l'escut de la colla brodat amb colors diferents. Els padrins de la colla són els Castellers de Vilafranca i els Bous de la Bisbal.
El dia 20 de juliol de 2019 van descarregar el seu primer 5 de 6 de la seva història a la Bisbal del Penedès. Després per l'aturada per la pandèmia, el durant la Festa Major de Sant Joan de Mediona els Castellers de Mediona van fer la millor actuació de la seva història fins al moment amb el 3 de 7 (castell descarregat per primer cop), el 4 de 7 i el 5 de 6.

## Galeria

* 4 de 7 dels Castellers de Mediona a Sant Joan de Mediona el dia 31 de juliol del 2022
* Primer 3 de 7 dels Castellers de Mediona a Sant Joan de Mediona el dia 31 de juliol del 2022
* Torre de 6 dels Castellers de Mediona a Collbató el dia 18 de setembre del 2022

## Referències

* ↑ https://castellscat.cat/ca/les-colles-llistat
* ↑ «Castellers de Mediona». [Consulta: 11 octubre 2022].
* ↑ «Els Castellers de Mediona, nova colla en formació de la CCCC» (en línia). Colles Castellers de Catalunya [Consulta: 11 octubre 2022].
* ↑ «Mediona ja és colla de ple dret» (en línia). Revista de Castells.cat [Consulta: 11 octubre 2022].
* ↑ «Primera actuació fora de casa dels Castellers de Mediona» (en línia). Eix Diari, 24-05-2018 [Consulta: 30 setembre 2022].
* ↑ «Els Castellers de Mediona presenten la seva imatge i la nova camisa» (en línia). El Cargol, 18-03-2018 [Consulta: 30 setembre 2022].
* ↑ «Els Castellers de Mediona han celebrat la Diada del seu segon aniversari a casa» (en línia). rtvv, 07-05-2019 [Consulta: 5 octubre 2022].
* ↑ «Els Castellers de Mediona alcen el tercer 4 de 7 de l’any, a la Bisbal» (en línia). la fura, 13-09-2020 [Consulta: 5 octubre 2022].
* ↑ «Els Castellers de Mediona estrenen un nou castell a la seva actuació a La Bisbal» (en línia). Eix Diari, 23-07-2019 [Consulta: 30 setembre 2022].
* ↑ Gonzàlez, Xavi «Els Castellers de Mediona signen la millor actuació de la seva història a la diada de festa major» (en línia). el 3 de 8, 02-08-2022 [Consulta: 11 octubre 2022].

## Enllaços externs

* Castellers de Mediona - Lloc web oficial
# Llengua SOV

Una llengua SOV, o Subjecte Objecte Verb, és aquella que, en frases transitives, disposa per defecte els constituents en l'ordre subjecte, complement directe, verb. Per exemple, El noi les taronges menja. No és a dir, tanmateix, que d'altres ordres no són possibles, però en una llengua SOV, aquest és l'ordre més bàsic.
Segons un estudi de 402 llengües, aquest ordre és el més comú, amb el 44,78% de les llengües estudiades, lleugerament més comú que l'ordre SVO. Aquests dos ordres representen més del 85% de les llengües del món, un fet sociolingüísticament interessant atès que hi ha fins a sis possibles ordres bàsics de constituents.
Entre les llengües SOV són el llatí (encara que el català i les altres llengües filles del llatí són del tipus SVO), el basc, el grec antic, l'albanès, el japonès, el coreà, la majoria de les llengües indoiranianes (incloent l'hindi, el panjabi, el kurd, el persa, el pali, el sanskrit, el sindhi, el singalès, i d'altres), la gran majoria de les llengües tibetobirmanes, totes les llengües dravídiques, gairebé totes les llengües caucàsiques, les llengües turqueses, l'amhàric i les altres llengües etiòpiques, l'ainu, i el buruixaski.

## Propietats

Les llengües SOV tenen la tendència emprar postposicions en comptes de preposicions, col·locar els verbs auxiliars després del verb principal, situar el posseïdor abans de la possessió, posar els complementadors al final de l'oració subordinada, i disposar els títols personals en l'ordre nom-títol (per exemple, en japonès: Suzuki-san, "Sr. (o Sra.) Suzuki").

## Exemples
### Llatí

El llatí és un exemple d'una llengua amb un ordre de paraules molt lliure; no obstant això, l'ordre bàsic és SVO, encara que totes sis possibilitats són possibles per a posar l'èmfasi en distintes paraules.
| Frase | Servus puellam amat | Servus puellam amat | Servus puellam amat |
| Paraules | Servus | puellam | amat |
| Glosa | esclau | noia | ama |
| Parts | Subjecte | Complement directe | Verb |
| Traducció | L'esclau ama la noia. | L'esclau ama la noia. | L'esclau ama la noia. |

### Turc

| Frase | Ali elmayı yedi. | Ali elmayı yedi. | Ali elmayı yedi. |
| Paraules | Ali | elmayı | yedi |
| Glosa | Ali | poma | menjà |
| Parts | Subjecte | Complement directe | Verb |
| Traducció | Ali menjà la poma. | Ali menjà la poma. | Ali menjà la poma. |

## Vegeu també

* Llengua SVO
* Llengua VSO
* Llengua OVS
* Llengua VOS
* Llengua OSV

## Referències

* ↑ Tomlin, Russel S. Basic Word Order: Functional Principles (en anglès). Londres: Croom Helm, 1986. ISBN 0709924992.
# Royal Academy of Music

La Royal Academy of Music (també abreujat RAM, Reial Acadèmia de Música en català) és una escola de música situada a Londres (Regne Unit). Es tracta d'una de les més destacades d'arreu el món en la seva categoria. Forma part de la Universitat de Londres.

## Història

Va ser fundada per Lord Burghersh el 1822 i el 1830 el rei Jordi IV li va concedir una Carta Reial "per a promoure la dispersió de la ciència musical i tenir accés a instal·lacions per a obtenir perfecció en assistint per instrucció general totes les persones desitjoses d'adquirir aquests coneixements". Des de 1999 va entrar a formar part de la Universitat de Londres.

## Instal·lacions

El nucli de la Royal Academy of Music està situat a Regent's Park. Compta amb nombroses instal·lacions: la Duke's Hall, una sala de concerts de 450 places, una òpera, una nova sala de concerts amb 150 cadires construïda el 2001 i el museu d'instruments musicals York Gate Collections. La biblioteca de l'Acadèmia conté més 160 mil obres, en la qual destaquen els manuscrits originals de La reina de les fades de Henry Purcell, de The Mikado d'Arthur Sullivan o de la Fantasia sobre un tema de Thomas Tallis de Ralph Vaughan Williams.

## Alumnes notables

* Ethel Mary Boyce
* William Alwyn
* John Barbirolli
* Elton John
* Philip Langridge
* Annie Lennox
* Felicity Lott
* Michael Nyman
* Sir Simon Rattle
* David Russell
* Arthur Sullivan
* Eva Turner
* Henry Wood
* William Wallace
* John Blackwood Mac Ewen
* Tobias Matthay
* Benjamin Dale
# Chelsea College of Art and Design

El Chelsea College of Arts és una facultat de la Universitat de les Arts de Londres (Anglaterra). Es tracta de la institució dedicada a les arts i al disseny britànica més reconeguda, amb reputació a nivell internacional. Ofereix formació superior en arts plàstiques, disseny gràfic, interiorisme, disseny espacial i disseny tèxtil, fins a nivell de doctorat.

## Referències

* ↑ Lennard, Natasha «Best British Art Schools (The Times)». [Londres], 29-09-2008 [Consulta: 14 maig 2009]. Arxivat 16 de juny 2011 a Wayback Machine.
# Pont Hercílio Luz

El pont Hercílio Luz (en portuguès Ponte Hercílio Luz) és un pont a la ciutat brasilera de Florianópolis, capital de l'Estat de Santa Catarina. És un dels tres ponts del complex que connecta les dues parts de Florianópolis –l'Illa Santa Catarina i la part continental– i el primer a ser construït. Rep el nom en homenatge al llavors governador i promotor, Hercilio Luz, que va morir poc abans que es va inaugurar el pont.
És el pont penjant més llarg de Brasil, i el segon d'Amèrica Llatina i un dels cent més llargs del món. Les obres de construcció van començar el 14 de novembre de 1922 i es va inaugurar el 13 de maig de 1926. La longitud total és de 821 m, amb 259 m de viaducte insular, 339,471 m d'obertura central i 221 m de viaducte continental. L'estructura d'acer té un pes aproximat de 5.000 tones, i la construcció dels fonaments i pilars va requerir 14.250 m³ de formigó. Les dues torres mesuren 75 msnm, i l'obertura central té una altura de 43 m.
Fou tancat al trànsit als anys 80 per greus problemes estructurals i declarat patrimoni històric-artístic de la ciutat el 1997. El desembre de 2019 va reobrir el pont Hercílio Luz, després de tres dècades tancat.

## Referències

* ↑ «Histórico da Ponte Hercílio Luz» (en portuguès). Departamento Estadual de Infraestructura (DEINFRA). Govern de l'Estat de Santa Catarina. Arxivat de l'original el 2012-02-19. [Consulta: 16 abril 2018].
* ↑ «Reinauguração da Ponte Hercílio Luz, em Florianópolis: Veja o cronograma de liberação do tráfego» (en portuguès). G1. Grupo Globo, 13-12-2019. [Consulta: 20 setembre 2024].

## Vegeu també

* Pont Pedro Ivo Campos
* Pont Colombo Salles
# Valentí Vallès i Parera

Valentí Vallès i Parera fou un manresà fundador del Centre Excursionista Montserrat el 1922 i també el seu primer president.
Valentí Vallès va ser l'iniciador de l'escoltisme al Bages i al Berguedà a partir de l'any 1927: introduí a Manresa el moviment educatiu dels Minyons de Muntanya i Estol de Follets que aquell mateix any havia fundat a Barcelona Josep Maria Batista i Roca.
El 26 d'octubre de 1935, el Centre Excursionista de la Comarca de Bages homenatjà Valentí Vallès, "un dels homes que més han treballat en pro de l'excursionisme, la tasca del qual davant dels Minyons de Muntanya és la formació d'una joventut en l'afició a la sanitosa vida de la naturalesa".
El 1935, Valentí Vallès escrivia al Butlletí de l'entitat la filosofia dels grups que ell dirigia : "Hem defugit el contacte amb les multituds i tampoc ha estat norma de la nostra actuació el confeccionar grans programes, aplecs o ballades; hem cregut que no és així que s'educa la joventut, sinó orientant-la vers activitats que despertin l'esperit d'iniciativa". Les activitats a les quals fa referència són : les competicions i, sobretot, les activitats a l'aire lliure com ara acampades, excursions i cursos de gimnàstica.
Vallès va ser el cap dels Minyons de Muntanya fins a la Guerra Civil on trobà la mort.

## Referències

* ↑ Joaquim Aloy, Jordi Basiana i Pere Gasol La República a Manresa en un clic (1931-1936)
# Font de la O

La Font de la O és una font i una petita partida rural del poble d'Aramunt, a l'antic terme del mateix nom, pertanyent a l'actual municipi de Conca de Dalt, al Pallars Jussà.
Està situada a 515 m d'altitud, al sud-oest de les Eres, actual poble d'Aramunt. És al marge esquerre del riu de Carreu, i als peus del serrat que pren el nom de la font. Al voltant de la font es forma un paratge amb dues peces d'hort que es reguen amb les aigües de la font, i que constitueixen una petita partida de 0,2919 hectàrees que inclou una petita zona de pastura i d'arbres de ribera.
Passa ran de la font la pista rural que enllaça Aramunt amb Tremp per la vora esquerra del pantà de Sant Antoni i amb Orcau a través de la vall de Montesquiu, el Camí de Tremp.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 16 juny 2010].
# Choinumni

Choinumni és una de les moltes tribus i bandes d'amerindis yokuts que vivien a la vall de San Joaquín de Califòrnia. Els choinumni vivien als marges del riu Kings. Llur cultura és especialment ben coneguda gràcies als informes de Thomas Jefferson Mayfield qui es va criar entre ells, a un poble, enfront de la desembocadura del Sycamore Creek, a la riba sud del riu Kings, just per sobre del que avui és Trimmer (Califòrnia) en la dècada de 1850 fins a 1861.

## Enllaços externs

* THE HISTORICAL MARKER DATABASE: Choinumni Marker Arxivat 2014-04-14 a Wayback Machine.
# Anna Wilson

Anna Wilson o Anna Millward (nom de casada) (Melbourne, 26 de novembre de 1971) va ser una ciclista australiana. Del seu palmarès destaca els dos Copes del món aconseguides el 1999 i el 2001. També va aconseguir pujar al podi als Campionats del Món en ruta i als Jocs de la Commonwealth. Va participar en dos edicions del Jocs Olímpics aconseguint dos quarts llocs a Sydney.
El 2000 va batre el rècord de l'hora, marca que només va mantenir durant un més, ja que va ser superada per Jeannie Longo.

## Palmarès

* 1995
** Vencedora d'una etapa a la Women's Challenge
* 1996
** 1a a la Women's Challenge
** Vencedora d'una etapa a la Volta a Mallorca
* 1997
** Campiona d'Austràlia en contrarellotge
* 1998
** Campiona d'Austràlia en contrarellotge
** Vencedora de 3 etapes a la Women's Challenge
** Vencedora de 3 etapes al Giro d'Itàlia
** Vencedora d'una etapa al Gran Bucle
** Vencedora de 2 etapes al Tour de Snowy
* 1999
** 1a a la Copa del món
** 1a al USA Cycling National Racing Calendar
** 1a al Sea Otter Classic i vencedora de 2 etapes
** 1a a la Canberra World Cup
** 1a a la Final d'Embrach
** 1a al Gran Premi de Plouay
** 1a al Gran Premi de les Nacions
** Vencedora d'una etapa al Women's Challenge
** Vencedora d'una etapa al Tour de l'Aude
** Vencedora d'una etapa al Tour de Snowy
* 2000
** Campiona d'Austràlia en ruta
** 1a a la Women's Challenge i vencedora de 2 etapes
** 1a a la Canberra World Cup
** Vencedora d'una etapa al Tour de l'Aude
** Vencedora de 2 etapes a la Volta a Turíngia
** Vencedora de 3 etapes a la Volta a Suïssa
** Vencedora de 3 etapes al Tour de Snowy
* 2001
** Campiona d'Austràlia en contrarellotge
** 1a a la Copa del món
** 1a al Sea Otter Classic i vencedora de 3 etapes
** 1a a la Canberra World Cup
** 1a al Gran Premi de Plouay
** 1a a la World Cup Hamilton City
** 1a al Gran Premi de les Nacions
** Vencedora d'una etapa a la Volta a Turíngia
** Vencedora de 3 etapes al Tour de l'Aude
** Vencedora de 3 etapes al Tour de Snowy
* 2002
** Vencedora de 2 etapes a la Women's Challenge

## Referències

* ↑ «Anna Wilson Olympic Results». sports-reference.com. Arxivat de l'original el 11 de novembre 2012. [Consulta: 7 setembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ashleigh Southern

Ashleigh Southern (22 d'octubre de 1992 en Ingham, Queensland) és una jugadora de waterpolo d'Austràlia. Ella és actualment una estudiant de la Brisbane North Institute of TAFE i estudia justícia criminal. En waterpolo, és una davantera centre o tiradora exterior que ha representat a Austràlia en la secundària i els equips nacionals d'alt nivell. Ella va guanyar una medalla d'or en el Festival Olímpic de la Joventut 2009, una medalla de plata en la Copa Mundial Femenina de waterpolo de la FINA 2010, una medalla de bronze en la FINA World League 2011 i una medalla de bronze en el Campionat mundial júnior 2011. Ha estat seleccionada per a l'equip nacional de waterpolo femení dels Jocs Olímpics de 2012 a Austràlia. Ella juga waterpolo de club pel Brisbane Barracudas, on va guanyar un campionat de la lliga en 2010.

## Vida personal

Va néixer el 22 d'octubre de 1992 en Ingham, Queensland. Ella és de 188 cm d'alçada, i és destra. Ha assistit a Cardwell State School i Gilroy Santa Maria College. Ella viu en Cardwell, Queensland i assisteix a l'Institut Nord Brisbane de TAFE, on està estudiant per a un diploma de Justícia. Southern té un germà que ha representat a Austràlia en l'equip nacional júnior. Té un germà que ha representat a Austràlia en l'equip nacional junior. A la fi de 2011, tenia una lesió en el colze.

## Referències

* 1 2 3 4 5 Australian Water Polo Inc. «Australian Water Polo Inc.: Southern, Ashleigh». Australian Water Polo Inc.. Arxivat de l'original el 2015-09-23. [Consulta: 28 febrer 2012].
* ↑ «Final Aussie Stingers Olympic train on Squad Announced». Au.ibtimes.com, 06-02-2012 [Consulta: 16 febrer 2012]. Arxivat 2014-03-14 a Wayback Machine. «Còpia arxivada». Arxivat de l'original el 2014-03-14. [Consulta: 22 febrer 2017].
* ↑ «Armed and dangerous». Cairns Post, 02-02-2012, p. 42 [Consulta: 28 febrer 2012].
* ↑ «Water pol star returns to school at Cardwell». Herbert River Express, 10-08-2011, p. 16 [Consulta: 29 febrer 2012].
* ↑ Groudwater, Megan «Water babe eyes Games». Herbert River Express, 24-12-2011, p. 20 [Consulta: 29 febrer 2012].
# Chosen Survivors

Chosen Survivors és una pel·lícula de terror i ciència-ficció mexicano-estatunidenca del 1974 dirigida per Sutton Roley i protagonitzada per Jackie Cooper, Alex Cord, Richard Jaeckel, Bradford Dillman, Pedro Armendáriz Jr. i Diana Muldaur.

## Trama

Després de ser seleccionats a l'atzar per un ordinador per buscar seguretat en un refugi antiaeri subterrani la vigília d'un atac nuclear, un grup de refugiats s'adonen horriblement: estan compartint l'espai amb una colònia de ratpenats vampirs. I com que tornar sobre terra no és una opció, es veuen obligats a quedar-se i lluitar per les seves vides.

## Repartiment

* Jackie Cooper - Raymond Couzins
* Alex Cord - Steven Mayes
* Richard Jaeckel - Major Gordon Ellis
* Bradford Dillman - Peter Macomber
* Pedro Armendáriz Jr. - Luis Cabral
* Diana Muldaur - Alana Fitzgerald
* Lincoln Kilpatrick - Woody Russo
* Gwenn Mitchell - Carrie Draper
* Barbara Babcock - Dr. Lenore Chrisman
* Cristina Moreno - Kristin Lerner
* Nancy Rodman - Claire Farraday
* Kelly Lange - Mary Louise Borden

## Estrena

La pel·lícula es va estrenar als cinemes als Estats Units el 24 de maig de 1974. El distribuïdor original era Columbia Pictures. La pel·lícula es va estrenar en DVD en una doble funció amb The Earth Dies Screaming com a part de la sèrie Midnite Movies de MGM. També fou projectada com a part de la secció oficial del IX Festival Internacional de Cinema Fantàstic i de Terror a Sitges (1976).
Més recentment, l'empresa de restauració de pel·lícules Kino Lorber va llançar l'edició de col·leccionistes de Blu-ray el 16 d'octubre de 2016.

## Referències

* ↑ Chosen Survivors Arxivat 2022-09-13 a Wayback Machine. a grindhousevideo.com
* ↑ En «Los sobrevivientes escogidos» de Méjico, el hombre como conejo de Indias, La Vanguardia, 7 d'octubre de 1976
* ↑ Chosen Survivors Arxivat 2022-09-13 a Wayback Machine. al web de Kino Lorber

## Enllaços externs

* Chosen Survivors a YouTube
# Chris Waddle

Christopher Roland Waddle (14 desembre 1960) és un antic futbolista anglès de la dècada de 1980.
Fou internacional amb la selecció d'Anglaterra amb la qual participà en la Copa del Món de futbol de 1986 i 1990. Defensà els colors de Newcastle United FC, Tottenham Hotspur FC i Sheffield Wednesday FC, i Olympique de Marsella a França.

## Palmarès
### Olympique Marseille

* Division 1 (3): 1989-90, 1990-91, 1991-92

## Referències

* ↑ «Perfil a hugmansfootballers». Arxivat de l'original el 2018-08-31. [Consulta: 31 agost 2018].
* ↑ Dickinson, Jason; Brodie, John. The Wednesday Boys: A Definitive Who's Who of Sheffield Wednesday Football Club 1880-2005. Sheffield: Pickard Communication, 2005. ISBN 0-9547264-9-9.
* ↑ «Christopher Roland 'Chris' Waddle - International Appearances». RSSSF. [Consulta: 18 juliol 2012].
* ↑ «Player Profile». Englandfc.com. Arxivat de l'original el 16 de juliol 2014. [Consulta: 6 desembre 2013].
* ↑ «Chris Waddle career stats». Football Database.eu. [Consulta: 18 juliol 2012].
* ↑ "Top 50 English Players: Chris Waddle (35)". Goal.com. 12 maig 2009.
* ↑ Chris Waddle photos & stats at Sporting Heroes.net
# Cicuta maculata

Cicuta maculata és una espècie de planta dins el gènere de la cicuta i dins la família de les apiàcies. És una planta nativa d'Amèrica del Nord des del Canadà a Mèxic. És una herbàcia perenne amb rizoma que arriba a fer 1,5 m. Les fulles són compostes amb nombrosos petits folíols. La seva umbel·la té les flors blanques.
A Espanya aquesta espècie figura en la llista de plantes de venda regulada.

## Toxicitat

Aquesta planta es pot confondre, a Amèrica del Nord, amb la xirivia, per les seves arrels tuberoses, i això pot ser un error mortal perquè aquesta espècie de cicuta és també extremadament verinosa i de fet, es considera la planta més tòxica d'Amèrica del Nord. També els animals de ramaderia poden quedar intoxicats i morir en només 15 minuts.
El seu principal verí és la cicutoxina, un alcohol alifàtic insaturat que es concentra més en les arrels de la planta. La ingestió de la Cicuta maculata en qualsevol dosi pot donar com a resultat la mort o danys neurològics permanents del sistema nerviós central.

## Referències

* ↑ «GRIN Species Profile». Arxivat de l'original el 2012-09-14. [Consulta: 29 abril 2013].
* ↑ Schep LJ, Slaughter RJ, Becket G, Beasley DM «Poisoning due to water hemlock». Clin Toxicol (Phila), 47, 4, abril 2009, pàg. 270–8. DOI: 10.1080/15563650902904332. PMID: 19514873.
* ↑ http://www.ars.usda.gov/Services/docs.htm?docid=9996 "USDA Poisonous Plant Research Products: Water hemlock". Accessed 1/27/07.
* ↑ http://cal.vet.upenn.edu/poison/plants/ppwater.htm Arxivat 2007-09-12 a Wayback Machine. "Poisonous Plants Slides: Water Hemlock" Accessed 1/27/07.
* ↑ USDA.
* ↑ http://www.pubmedcentral.nih.gov/pagerender.fcgi?artid=1455113&pageindex=1#page%5BEnllaç+no+actiu%5D David J. Costanza, M.D., and Vincent W. Hoversten, M.D., "Accidental Ingestion of Water Hemlock." Calif Med. 119: 78-82, Aug. 73.

## Enllaços externs

* Jepson Manual Treatment
* Photo gallery
# Cidade Rabat

Cidade Rabat es una pel·lícula portuguesa de 2023 dirigida por Susana Nobre, i protagonitzada per Laura Afonso, Paula Bárcia, Raquel Castro, Sara de Castro i Paula Só.

## Sinopsi

La pel·lícula segueix a Helena, de 40 anys, qui, després de la mort de sa mare, té temps per a si mateixa. Treballa en una productora de cinema, balla sorollosament i s'emborratxa.

## Repartiment

* Raquel Castro como Helena, protagonista.
* Laura Afonso.
* Sara de Castro.
* Paula Bárcia.
* Paula Só.

## Referències

* ↑ S.L, EDICIONES PLAZA. «La portuguesa Susana Nobre presenta 'Cidade Rabat', una demostración de cómo superar el duelo» (en castellà). [Consulta: 23 desembre 2023].
* ↑ Martí, María Verchili. «Cidade Rabat (Susana Nobre)» (en castellà), 20-10-2023. [Consulta: 23 desembre 2023].
* ↑ «Cidade Rabat (2023)» (en castellà). [Consulta: 22 novembre 2023].
* ↑ «Cidade Rabat» (en anglès americà), 15-01-2021. Arxivat de l'original el 2023-12-23. [Consulta: 23 desembre 2023].